Ladislav Švihran

**Ladislav Švihran** (pseudonym *Roman Vrábeľ*; * 15. december 1931, Liege, Belgicko – † 22. september 2022, Bratislava, Slovensko) bol slovenský spisovateľ literatúry faktu a prekladateľ.

Debutoval v roku 1970 popularizačnou pedagogickopsychologickou knihou *Kulturizmus ducha*, od roku 1973 sa písaniu venoval profesionálne. Aj jeho ďalšia tvorba bola venovaná najmä faktografickým žánrom adresovaným mládeži. Získal viacero ocenení – napr. za knihu *Vzácne návštevy Bratislavy* získal česko-slovenskú Cenu Egona Ervína Kischa.

## Životopis
Ladislav Švihran sa narodil 15. decembra 1931 v belgickom meste Liège, kde prežil prvých sedem rokov svojho života. Ľudovú školu navštevoval v Kostolných Moravciach (dnes Hontianske Moravce) a Bátovciach (19381943), meštiansku školu v Bátovciach (19431947), gymnázium (19471952) a pedagogiku a psychológiu na Pedagogickej fakulte Univerzity Komenského (19521956) v Bratislave. Po štúdiách bol rok redaktorom denníka Smena, potom až do roku 1973 redaktorom vo vydavateľstve Smena. Prekladal z ruštiny a poľštiny.

Žil a tvoril v Bratislave.

## Tvorba
* *Kulturizmus ducha* (1970)
* *Tichý chlapec z Illinoisu* (1971)
* *Rozmarná zemeguľa* (1973)
* *Kým prišli mušketieri* (1974)
* *Nenápadní spoločníci* (1976)
* *Slávni vynálezcovia* (1977)
* *Tu sa usadíme* (spoluautor s Michalom Borguľom, 1979)
* *Náš priateľ Jules* (1983)
* *Svet stavia* (1984)
* *Výpravy do budúcnosti* (1986)
* *Naj, naj, naj...* (1988)
* *Aféry po novembri* (spoluautor, 1990)
* *Ako sme kradli* (spoluautor, 1991)
* *Ako zomierajú diktátori* (1994)
* *Knihy na dračku* (1995)
* *1000 plus 1 slovenských naj* (1996)
* *Ján Jesenius* (1996)
* *Kto nám vládol* (1999)
* *Pavol Dobšinský* (2001)
* *Hviezdne okamihy* (2001)
* *Majstri ducha* (spoluautor s Ondrejom Pössom a Pavlom Blažom, 2002)
* *Vzácne návštevy Bratislavy* (spoluautor s Ivanom Szabóom, 2005)

## Ocenenia
* 1999: Cena VÚB za literatúru faktu pre deti a mládež za knihu *Kto nám vládol*
* 2001: Cena Vojtecha Zamarovského
* 2006: Cena Egona Ervína Kischa za rok 2005 za knihu *Vzácne návštevy Bratislavy*
* 2010: Cena Miroslava Ivanova za trvalý prínos pre českú a slovenskú literatúru faktu

## Monografie a štúdie o autorovi
* JURČO, M.: Rozmarná zemeguľa. In: *Zlatý má*j, 17, 1973, č. 7, s. 486.
* JURČO, M.: Nenápadní spoločníci. In: *Zlatý máj*, 21, 1977, č. 3, s. 209 – 210.
* JURČO, M.: Náš priateľ Jules. In: *Zlatý máj*, 28,  1984, č. 5, s. 310 – 311.
* GLOCKO, P. ml.: Upíri novodobých dejín. In: *Knižná revue,* 5, 1995, č. 7, s. 5.
* BODACZ, B.: Príťažlivosť informácie. In: *Literárny týždenník*, 11, 1998, č. 49, s. 7.
* SLIACKY, O.: Pavol Dobšinský. In: *Bibiana,* 9, 2002, č. 2, s. 62 – 63.
* SLIACKY, O.: Slovník slovenských spisovateľov pre deti a mládež, Bratislava 2005.

## Referencie

## Externé odkazy
* 
* Emil Benčík: Rozhovor s autorom literatúry faktu Ladislavom Švihranom, Knižná revue 2010/13
* Zoznam diel Ladislava Švihrana v súbornom katalógu Slovenskej národnej knižnice

Kategória:Slovenskí spisovatelia
Kategória:Slovenskí prekladatelia
Kategória:Slovenskí publicisti
Kategória:Slovenskí spisovatelia pre deti a mládež
Kategória:Spisovatelia literatúry faktu
Kategória:Absolventi Pedagogickej fakulty Univerzity Komenského v Bratislave
Kategória:Osobnosti z Liège